02/1. kd Euroopa Liidu Teataja 23 31974R1709 L 180/15 EUROOPA ÜHENDUSTE TEATAJA 3.7.1974 KOMISJONI MÄÄRUS (EMÜ) nr 1709/74, 2. juuli 1974, kaupade klassifitseerimise kohta ühise tollitariifistiku alamrubriiki 20.06 B I EUROOPA ÜHENDUSTE KOMISJON võttes arvesse Euroopa Majandusühenduse asutamislepingut, võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldami- seks võetavate meetmete kohta, (*) viimati muudetud 22. jaanua- ril 1972 Brüsselis allakirjutatud lepingule uute liikmesriikide ühi- nemise kohta Euroopa Majandusühenduse ja Euroopa Aatomienergiaühendusega lisatud aktiga, (2) eriti selle artiklit 3; ning arvestades, et: tuleb vastu võtta sätted, et tagada ühise tollitariifistiku nomenk- latuuri ühtne kohaldamine selliste kirsside klassifitseerimisel, mis on lühiajaliseks säilitamiseks konserveeritud vee ja etüülalkoholi segus ning mida kasutatakse muu hulgas šokolaaditoodete valmis- tamiseks; nõukogu 28. juuni 1968. aasta määrusele (EMÜ) nr 950/68, (3) viimati muudetud nõukogu 25. juuni 1974. aasta määrusega (EMÜ) nr 1615/74, (4) lisatud ühise tollitariifistiku rubriik 08.11 hõlmab “lühiajaliseks säilitamiseks konserveeritud puuvilju (näi- teks gaasilise vääveldioksiidiga, soolvees, väävlishapus vees või muus konserveerivas lahuses), kuid koheseks tarbimiseks kõlbma- tud”; Brüsseli nomenklatuuri selgitavatest märkustest ilmneb, et ees- pool nimetatud rubriiki 08.11 kuuluvad puuviljad, mida on töö- deldud üksnes selleks, et tagada nende esialgne säilitamine kasu- tamisele eelneva transpordi või ladustamise ajal, tingimusel et need on koheseks tarbimiseks kõlbmatud; seepärast ei kuulu käes- olevasse rubriiki puuviljad, mida on töödeldud viisil, mille tõttu nad ei muutu koheseks kasutamiseks kõlbmatuks; kirsse, mis on vee ja etüülalkoholi segus, mille alkoholisisaldus on piisav puuvilja lühiajaliseks säilitamiseks, ei muudeta sellega kohe- seks tarbimiseks kõlbmatuks; selliselt töödeldud kirsid ei saa kuu- luda rubriiki 08.11; seevastu kuuluvad ühise tollitariifistiku alamrubriiki 20.06 B I muul viisil töödeldud või konserveeritud puuviljad, mis on piiri- tuselisandiga ja sobivad koheseks tarbimiseks; järelikult peavad eespool nimetatud kirsid kuuluma ühise tollita- riifistiku alarubriiki 20.06 B I; käesoleva määrusega sätestatud meetmed on kooskõlas ühise tol- litariifistiku nomenklatuuri komitee arvamusega; ON VASTU VÕTNUD KÄESOLEVA MÄÄRUSE: Artikkel 1 Vee ja etüülalkoholi segus olevad kirsid klassifitseeritakse koheseks tarbimiseks kõlblike puuviljadena järgmisesse ühise tollitariifistiku alamrubriiki: 20.06 Puuvili, muul viisil töödeldud või konserveeritud, suhkru- või piirituselisandiga või ilma: B. Muud: I. Piirituselisandiga Artikkel 2 Käesolev määrus jõustub kahekümne esimesel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. juuli 1974 (1) EÜTL 14, 21.1.1969, lk 1. (2) EÜTL73, 27.3.1972, lk 14. (5) EÜTL 172, 22.7.1968, lk 1. (4) EÜTL 174, 28.6.1974, lk 4. Komisjoni nimel president Francois-Xavier ORTOLI